Katedrála Panny Márie a svätého Vojtecha (Ostrihom)

Katedrála Panny Márie a svätého Vojtecha (maď. Nagyboldogasszony és Szent Adalbert prímási főszékesegyház), alebo Ostrihomská bazilika, je klasicistický kostol v Ostrihome. Je sídelnou katedrálou maďarského prímasa a Ostrihomsko-budapeštianskej arcidiecézy. Je najväčším kostolom Maďarska a patrí medzi najväčšie kostoly Európy. Dejiny V roku 1543 bola pôvodná bazilika zničená počas tureckých vojen. Po vytlačení tureckých vojsk viacero ostrihomských arcibiskupov plánovalo výstavbu novej katedrály, ale so stavbou začal až Alexander Rudnay v roku 1822. Architektom impozantnej budovy bol Pál Kühnel a János Packh. V roku 1838 prevzal prácu architekt József Hild. Stavba bola ukončená za arcibiskupa Jána Scitovského a slávnostná posviacka sa konala 31. augusta 1856. Definitívne bola stavba dokončená až v roku 1869. Iné projekty Commons ponúka multimediálne súbory na tému Katedrála Panny Márie a svätého Vojtecha (Ostrihom) Externé odkazy www.bazilika-esztergom.hu - oficiálna webstránka katedrály Zdroj Tento článok je čiastočný alebo úplný preklad článkov Sankt-Adalbert-Kathedrale (Esztergom) na nemeckej Wikipédii a Esztergomi_bazilika na maďarskej Wikipédii.